stanford-oval/wikipedia huggingface dataset:
קבוע קצב
יחידות הקבוע

באופן כללי יחידות קבוע הקצב הן mol1-n·Ln-1·s-1 (כאשר n הוא הסדר הכולל של המשוואה).
צלדמלק

צלדמלק (בהונגרית: Celldömölk) היא עיר במחוז ואש שבמערב הונגריה. אחת מערי התיירות הגדולות בהונגריה.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
יהודי צלדמלק

בשנת 1840 הגיע לעיר יהודי אחד אליו הצטרפו ברבות השנים משפחות נוספות. הקהילה השתייכה לזרם הנאולוגי ובשנת 1874 נוסדה בעיר חברה קדישא והוקצה שטח לבית עלמין. בשנת 1908 הוקמו במקום בית כנסת ותלמוד תורה.
באותן שנים פרשו מספר משפחות חרדיות מהקהילה ויסדו קהילה אורתודוקסית קטנה שהקימה בית כנסת משלה. בית הספר היהודי היה משותף לשתי הקהילות. רב הקהילה היה הרב מרדכי גרינברג, תלמידו של בעל השבט סופר מפרשבורג.
יהודי הכפר תמכו ברעיון הציוני ואף תרמו בעין יפה לקרנות הלאומיות ועודדו את הוראת השפה העברית. בשנת 1930 חיו בצלדמלק 451 יהודים.
יהודי צלדמלק > אנטישמיות והשואה בצלדמלק

בימי הטרור הלבן נרצחו ארבעה מיהודי העיר בידי פורעים שהוסתו על ידי כומר העיר. בית הדין ההונגרי קיבל בהבנה את מניעיהם של הרוצחים ולא הענישם.
במאי 1944 נלקחו יהודי צלדמלק ליאנושהאזה בה רוכזו כל יהודי הסביבה ומשם הועברו לגטו בשארוואר. ב-8 וב-10 ביוני הובלו יחד עם כל יושבי הגטו בקרונות למחנה אושוויץ.
לאחר מלחמת העולם השנייה חזרו לעיירה כ-94 יהודים, רובם יהודים שנלקחו לעבודות הכפייה. וניסו לחדש את חיי הקהילה אך במהלך השנים עלו רובם לישראל. בשנות השישים של המאה ה-20 נותרו בצלדמלק ארבע משפחות יהודיות.
ילידי המקום

אנדור נמט (1891 – 1953) היה סופר, משורר, מתרגם ספרותי, מבקר יהודי-הונגרי.
מיהאי בורוש (במקור מיקשה ויינר, 1877 – 1945) היה סופר, עיתונאי, תסריטאי, אסתטיקאי יהודי-הונגרי, מהנדס ראשי ברכבות הונגריה (מ.א.ב).
ערים תאומות

איטליה פניאקו (אנ'), איטליה
איטליה סרמצוני (אנ'), איטליה
אוסטריה נוידאו (אנ'), אוסטריה
אוקראינה מוקצ'בו, אוקראינה
לקריאה נוספת

צלדמלק בפנקס הקהילות הונגריה, עמוד 455–456
צלדמלק, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 344. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
קיכליים

| קיכליים |
| --- | --- |
  הקלטה של קיכלי מסוג Black-faced solitaire (אנ')
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: קיכליים
שם מדעי
 Turdidae ‏רפינסק, 1815

קיכליים (שם מדעי: Turdidae) היא משפחה של עופות מסדרת ציפורי שיר. היא קרובה לחטפיתיים ולסבכיים. הסיווג שלה עדין אינו מוסכם על כל החוקרים. יש הרואים בה משפחה נפרדת, יש המסווגים אותה כתת-משפחה של החטפיתיים ואחרים מצרפים למשפחת החטפיתיים גם את הסבכיים.
בני המשפחה הם ציפורי שיר גדולות שחלקן מסוגלות לתפוס שלשולים וחלזונות בעזרת מקורן החזק. מינים אחרים הם ציידי חרקים או אוכלי פירות.
סוגים

Neocossyphus
Geokichla
Zoothera
סוג ומין יחיד Ixoreus naevius
סוג ומין יחיד Ridgwayia pinicola
סוג ומין יחיד Cataponera turdoides
סוג ומין יחיד Grandala coelicolor
Sialia
Myadestes
סוג ומין יחיד Cichlopsis leucogenys
Catharus
סוג ומין יחיד Hylocichla mustelina
Entomodestes
קיכלי (Turdus)
Cochoa
סוג ומין יחיד Chlamydochaera jefferyi
Platycichla
מין יחיד Psophocichla litsitsirupa
גלריה

קיכלי רונן
Turdus dissimilis
Myadestes melanops
Sialia currucoides
Psophocichla litsitsirupa בפארק הלאומי אטושה
Ixoreus naevius
קים קילסן

קים קילסן (Kim Kielsen, נולד ב-30 בנובמבר 1966) הוא פוליטיקאי גרינלנדי שכיהן כראש הממשלה השישי של גרינלנד בין 2014 ל-2021.
ביוגרפיה

במקצועו ימאי שקיבל את הכשרתו במשטרה בה עבד מ-1996 עד 2003. בשנת 2005 נכנס לפוליטיקה, ונבחר לפרלמנט של גרינלנד מטעם מפלגת סיומוט ולעירית פאמיוט.
2005-2007 חבר בוועד עיריית פאמיוט. 2005–2005 חבר הפרלמנט הגרינלנדי. 2007-2007 שר לשיכון, תשתיות ומשאבים. 2009-2013 חבר הפרלמנט הגרינלנדי. 2013-2014 חבר הפרלמנט הגרינלנדי. 2013-2014 השר לאיכות הסביבה והטבע והשר לשיתוף פעולה נורדי. 2014 ממלא מקום ראש ממשלת גרינלנד, ממלא מקום שר לדיור ויו"ר מפלגת סיומוט. 2014 - 2018 ראש ממשלת גרינלנד.
בממשלתה של אלקה האמונד, היה שר הדיור, הטבע והסביבה. לאחר התפטרותה, היה ממלא מקומה עד לבחירות. במקביל מונה ליושב ראש המפלגה, וזכה בבחירות בהפרש מועט כשמפלגתו זכתה ב-11 מושבים מתוך 31. קילסן הרכיב קואליציה המורכבת ממפלגתו, הדמוקרטים (4 מושבים) והמפלגה הליברלית-קונסרבטיבית סולידריות.
ב-27 באוקטובר 2016 עזבו הדמוקרטים וסולידריות את ממשלת הקואליציה. מפלגת סיומוט הקימה ממשלת קואליציה חדשה עם אינואיט אטקטיגיט ומפלגת נאלראק. במונחים של מספרים, זוהי הקואליציה הגדולה ביותר בהיסטוריה של הפרלמנט הגרינלנדי. ב-23 באפריל 2021, סיים את תפקידו כראש ממשלת גרינלנד.
הערות שוליים

↑  NAALAKKERSUISUT GOVERNMENT OF GREENLAND, Kim Kielsen
| --- | --- |
בקרת זהויות :  GND: 1149936673  VIAF: 2477151535364702890001   WorldCat (עם VIAF): 2477151535364702890001
קסטיליה (אזור היסטורי)

ערך זה עוסק בשטחים שונים שנשלטו ע"י ממלכת קסטיליה וכתר קסטיליה. אם התכוונתם למשמעות אחרת, ראו .
דגל קסטיליה
קסטיליה היא האזור ההיסטורי בו שכנה ממלכת קסטיליה, ממלכה נוצרית באזור הצפון מרכזי של ספרד, אשר במהלך ההיסטוריה של ספרד התפשטה על ידי כיבוש אזורים מוסלמיים במסגרת הרקונקיסטה, ועל ידי בריתות, נישואי מלכים והגירה לאזורים נוצריים של ספרד.
השטח שהיה כלול בקסטיליה כולל היום את הקהילות האוטונומיות קסטיליה-לה מנצ'ה, קסטיליה ולאון ומדריד של ספרד. עם זאת, ממלכת קסטיליה כללה בתקופות מסוימות שטחים גדולים יותר של ספרד.
קסטיליה החלה את דרכה העצמאית כמדינה נוצרית כאשר השתחררה בסביבות שנת 930 מממלכת לאון וקבעה את בירתה בבורגוס ולאחר מכן בוואיאדוליד. בשנת 1085 כבשה קסטיליה את טולדו מידי המוסלמים וספחה את השטחים סביב טולדו לשלטונה, תחת השם "קסטיליה החדשה". בשנת 1212, בקרב לאס-נאבאס דה טולוזה, כבשה קסטיליה מידי המוסלמים את רוב דרומה של ספרד. ב-1230 התאחדו ממלכות קסטיליה ולאון ובהמשך כבשו את קורדובה ב-1236, את מורסיה ב-1243 ואת סביליה ב-1248. ב-1460 העבירה פורטוגל לידי קסטיליה את האיים הקנריים.
בשנת 1469 נישאו פרננדו השני מלך אראגון ואיזבלה הראשונה מלכת קסטיליה בנישואים שהביאו בסופו של דבר בשנת 1516 לאיחוד של אראגון וקסטיליה. בשנת 1521 חואן בראבו הנהיג מרד שנכשל.
השפה של קסטיליה, הקסטילית, היא השפה הדומיננטית בספרד, ועד כינונה של הדמוקרטיה בספרד ב-1977 הייתה השפה הרשמית היחידה.
אטימולוגיה

קסטיליה מוזכרת במסמכים היסטוריים מקומיים הכתובים בקסטילית עתיקה כקסטליה (בספרדית Castella) או קסטיאליה (Castiella) שפירושן "אדמת המבצרים" על שמם של הביצורים שהוקמו באזור במהלך הרקונקיסטה. מבצרים רבים קיימים בקסטיליה עד ימינו.
היסטוריונים ערבים כינו את שם האזור בערבית קשתאלה (בערבית قشتالة) שמשמעותו "ארץ זרועת ביצורים". הדבר מעיד כי השם ניתן לאזור ככל הנראה בתקופת הכיבוש הערבי של חצי האי האיברי או לא הרבה אחריו.
מקור השם מגיע מהמילה הלטינית קסטלום (castellum) שפירושו ביצור, מבצר או טירה.
ראו גם

ממלכת קסטיליה
קסטיליה הישנה

| --- | --- |

מבצר באראנס דה סן פדרו, במחוז אבילה, נבנה ב-1393
 מדינה:  ספרד ספרד
 קואורדינטות:  42°20′36″N 3°41′47″W﻿ / ﻿42.343461°N 3.696373°W﻿ / 42.343461; -3.696373 
  מפת מיקום  מפה מפורטת  קסטיליה הישנה לאורך ההיסטוריה:   במאה ה-18.   הוסף בשנת 1833.   הוסר בשנת 1855.  he tabBackground:;tabBorder:#aaa;defaultTab:0;
קסטיליה הישנה (בספרדית: Castilla la Vieja) הוא אזור היסטורי בספרד, אשר כלל את הטריטוריה שהיום נמצאת במחוזות: סנטאנדר (כיום בקנטבריה), בורגוס, לוגרוניו (כיום בלה ריוחה), סוריה, סגוביה, אבילה, ויאדוליד, ופלנסיה.
היסטוריה

מקורות האזור הם בממלכה ההיסטורית קסטיליה שהוקמה במאה ה-9 באזור שכיום מורכב מקנטבריה, אלאבה, ובורגוס.
במאה ה-18 הקצה המלך קרלוס השלישי לקסטיליה הישנה את המחוזות: בורגוס, סוריה, סגוביה, אבילה, ויאדוליד, ופלנסיה.
בצו מלכותי מה-30 בנובמבר 1833, הרפורמה של חבייר דה בורגוס, יצרה את הבסיס לחלוקת ספרד למחוזות, שבתוספת מספר שינויים, ממשיכה להתקיים עד עצם היום הזה; צו זה הוסיף את מחוזות לוגרוניו וסנטאנדר לקסטיליה הישנה.
צו מלכותי אחר, מה-30 בנובמבר 1855, חילק את ספרד ל-46 מחוזות, והקצה את הפרובינציות ויאדוליד ופלנסיה לאזור לאון ההיסטורי, ובכך השאיר את קסטיליה הישנה רק עם סנטאנדר, בורגוס, סוריה, סגוביה, ואבילה. למרות שהיו עוד מאמצים לרפורמות במאה ה-19, חלוקה זו השתקפה באנציקלופדיות, ספרי הגאוגרפיה, וספרי הלימוד מאמצע המאה ה-19 עד להחלפתם במחצית השנייה של המאה ה-20. לדוגמה, במהדורות המוקדמות של האנסיקלופדיה אספאסה, של האנציקלופדיה בריטניקה, ושל האנציקלופדיה לסטודנטים הפופולרית אלבארס, בכולם קיימת החלוקה הזו בין קסטיליה הישנה ללאון.
עם הקמת הקהילה האוטונומית של קסטיליה ולאון ב-1983, איבדה קסטיליה הישנה חלק גדול מהזהות הנפרדת שלה; מצד אחד, היא אוחדה פוליטית יחד עם לאון לתוך ישות גדולה יותר, ומאידך, שתיים מהפרובינציות שלה הפכו לקהילות אוטונומיות בזכות עצמן: סנטאנדר הפכה לקנטבריה, ולוגרוניו הפכה ללה ריוחה.
ראו גם

קסטיליה (אזור היסטורי)
קסטיליה החדשה
קסטיליה ולאון
קבועה

| --- | --- |
מדינה: ישראל ישראל
מחוז: הדרום
גובה ממוצע: ‎600 מטר
סוג יישוב: שבט בדואי
 (למפת צפון הנגב מוגדלת) קבועה(למפת צפון הנגב רגילה) קבועה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קבועה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קבועה31°14′23″N 35°10′06″E﻿ / ﻿31.2396219097535°N 35.1682292107961°E﻿ / 31.2396219097535; 35.1682292107961

קבועה הוא שבט בדואי בנגב, שמקום מושבו הוכר על ידי מדינת ישראל כיישוב ושמו קבועה, אך עדיין ללא מעמד מוניציפלי. עד שנת 1981 היה שם המקום "גבוע".
הערות שוליים

↑  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  שינוי שמות יישובים בישראל, באתר רליישונט
| --- | --- |
בקרת זהויות :  NLI: 987012462975805171 
ערך זה הוא קצרמרבנושא יישובים בישראל. אתם מוזמנים לתרום לוויקיפדיה ו.
צוואה שוללת

צוואה שוללת היא צוואה בה קובע המצווה שאין לתת מעזבונו לאחד או יותר מיורשיו על פי דין (בן זוג, ילדים, אחים). 
במשפט העברי וכן במשפט המקובל, נתפסה 'צוואה שוללת' כבלתי ראויה, והורו שלא לקיימה. אולם בשנות ה-90 של המאה ה-20 החלה מגמת שינוי בתפיסה זו,  זאת בעקבות החשיבות של כיבוד רצון המת, כפי שבא לידי ביטוי בצוואתו, כולל הוראות של צוואה שוללת.
ניתן לנסח צוואה שוללת כך שתכלול הוראות שוללות בלבד, כגון: "זוהי צוואתי המוחלטת והסופית אותה אני קובע בדעה צלולה: אין לתת מנכסי לאשתי ולבני", 
או שתכלול הוראות שוללות יחד עם הוראות חיוביות, כמו: "את בֵיתי יש לתת למשה כהן, את שאר נכסי יש לחלק בין שאר ילדיי, מבלי לתת דבר לבני שמעון שלא כיבד אותי בחיי".
בצוואה שוללת ניתן להדיר חלק מהיורשים על פי דין, תוך שחלק מהיורשים אינם מודרים, ובהתאם לצוואה הם זוכים לירושה כולה, או להדיר את כל היורשים, באופן שהמצווה מבקש שלא לתת מהירושה לאף אחד מקרוביו. למשל, אם אדם שיש לו שלושה ילדים כותב בצוואה שלא יינתן דבר מעזבונו לשני ילדיו הגדולים, מדובר בצוואה שוללת המותירה יורשים, אך אם כתוב בצוואה "אף אחד מילדי לא יירשני" ואין למוריש קרובים אחרים, מדובר בצוואה שוללת המותירה את כותב הצוואה ללא קרוב שאמור לרשת אותו.
משפט השוואתי > המשפט העברי

המשפט העברי אינו מכיר בזכותו של המוריש לשנות את סדרי הירושה, ועל כן אינו מכיר בצוואה שוללת.
משפט השוואתי > המשפט המקובל

באופן מסורתי המשפט המקובל לא הכיר בצוואה שוללת. בסדרי משפט אלו, האופן היחיד בו ניתן להדיר נכסים מיורש, היא חלוקת הרכוש כולו של המוריש בין יורשים אחרים שהמצווה חפץ ביקרם, ו/או אנשים שאינם יורשים, כך בעצם לא יישאר דבר לחלוקה ליורשים, כולל היורש המודר.
המשפט האמריקאי - בקודקס הירושה האחיד לא נקבעו הסדרים לגבי צוואה שוללת. אך בשנת 1990 שונה הקודקס, והוא מורה לקיים צוואות שוללות. כמו כן שונתה בו ההגדרה של צוואה, באופן שצוואה שוללת תוגדר גם כן כצוואה..
המשפט האנגלי - המשפט האנגלי אינו מכיר בצוואה השוללת את כל היורשים, אלא רק בצוואה השוללת חלק מהיורשים..
משפט השוואתי > המשפט הקונטיננטלי

המשפט הקונטיננטלי קובע ירושת חובה לקרובים ועל כן צוואה שוללת בטלה ואפילו הוראה חיובית למסור את הירושה לאנשים מסוימים, תוך הדרה משתמעת של אחד או יותר מהיורשים אינה מקבלת תוקף. חוקי הירושה בלואיזיאנה שונים מאשר בשאר מדינות ארצות הברית שכן הם מבוססים על המשפט הקונטיננטלי. עד אמצע שנות ה-90 של המאה ה-20, קבעו חוקי לואיזיאנה ירושת חובה לילדים של המוריש, למעט במקרים בהם הילד פגע באופן חמור בהורה, למשל האשים אותו בבצוע עבירות חמורות, נמנע מליצור איתו קשר במשך שנתיים ללא סיבה מוצדקת, התנהג אליו באכזריות או התחתן כקטין ללא רשותו. באמצע שנות ה-90 של המאה ה-20 שונה החוק בלואיזיאנה ונקבע שההגנה כנגד הדרה ניתנת רק עד גיל 24 ולצאצאים מוגבלים.
משפט השוואתי > הסייטה פארטידס

הסייטה פארטידס- קובץ החוקים של קסטיליה מהמאה ה-13, מתיר הדרת יורש מהירושה ודורש שהדבר ייעשה תוך ציון מפורש של ההדרה. הוראה המדירה יורש מהירושה תקוים רק אם היא מלווה בהסבר להדרה, התואם את אחד מההסברים המנויים בסייטה פארטידס, שהן בעיקר פגיעה פיזית או מילולית במוריש, סירוב לפדותו או היותו של היורש יהודי, מור או כופר והוכח שההסבר נכון.
החוק בישראל

בישראל, תחמו שני פסקי הדין המוקדמים בנושא את ההתייחסות לצוואה שוללת בהתאם למשפט האנגלי. כאשר הצוואה מכילה הוראות הדרה בצד הוראות הנחלה נקבע "מקום שלצד הוראות נגטיביות של הדרה יש גם הוראות פוזיטיביות של הנחלה והורשה תוכשר הצוואה בכללותה, ואזי יש לקיים את כל ההוראות שבה - הן המנחילות והן המדירות"
אולם לגבי צוואה המכילה רק הוראות שוללות ואין בה הוראה כיצד לחלק את הרכוש קבע פסק דין של השופטת שושנה נתניהו בפרשת שפיר נ' קליבנסקי שהיא איננה צוואה, שכן הצוואה חייבת להצביע על כוונה לתת או להעניק זכויות בעיזבון. בעקבות זאת, באותו מקרה נמסרה הירושה ליורשים אשר כותב הצוואה דרש שלא למסור להם את הירושה. פרופסור שמואל שילה מתח ביקורת על התוצאה, אך טען שיש לתקן את החוק כדי להכיר בצוואות השוללות את כל היורשים. פרופסור אריאל רוזן-צבי ביקר גם הוא את פסק הדין בפרשת שפיר וכתב:
לאחר כעשור עלה הנושא שוב לדיון, בהערות אגב בפסק דין במקרה של אישה שהורישה את כל רכושה "לחייל טוב, בן-אדם, שרוצה ללמוד ואין לו אפשרות" וקבעה מפורשות שלא יינתן דבר לבעלה ולבנה המאומץ. השופט מישאל חשין כתב שהחוק הישראלי אינו שולל צוואה שוללת וכי במקרה של צוואה שוללת הירושה תתחלק בין היורשים שלא הודרו על ידי המצווה. במקרים בהם כל היורשים הודרו על ידי המצווה, כתב השופט חשין שיש להעביר את הירושה לידי המדינה, על פי סעיף 17 לחוק הירושה. השופט אליהו מצא חלק על השופט חשין והתייחס לשלושה סוגים של צוואות שוללות שאינן מכילות הוראת חלוקה:
צוואה שמעיקרה הכילה הוראות הדרה בלבד
צוואה שכל ההוראות המעניקות שנכללו בה נפסלו על ידי בית המשפט
צוואה שכל הזוכים על-פי הוראותיה המעניקות הסתלקו מזכייתם
השופט מצא טען שבמקרה הראשון והשלישי יש מקום לקיים את הוראות ההדרה, אולם במקרה השני ייתכן והמצווה לא היה כולל את הוראת ההדרה בצוואה, אילו ידע שההוראות המעניקות יבוטלו ולכן טען שבמקרים מעין אלו צוואה שוללת בטלה. השופט שלמה לוין נמנע מלהביע דעה נחרצת בפרשה, אך כתב שדעתו נוטה לזאת של השופט חשין.
הערות שוליים

↑  אמנם המוריש יכול לצוות לתת מנכסיו מתנה לאדם אחר או לאחד מהיורשים, אך אין בזה פתרון למי שרוצה לתת הוראה שוללת
↑  רמב"ם, הלכות נחלות, פרק ו'
↑  ע"א 4660/94 היועץ המשפטי לממשלה נ' לישיצקי משה, סעיף 40
↑  ע"א 4660/94 היועץ המשפטי לממשלה נ' לישיצקי משה, סעיף 34
↑  Ralph C. Brashier, Inheritance law and the evolving family, page 108
↑  Ralph C. Brashier, Inheritance law and the evolving family, page 99
↑  Samuel Parsons Scott, Robert Ignatius Burns, Alfonso X (King of Castile and Léon), Las siete partidas, Volume 5, Part VI, Title VII
↑  ע"א 449/88 עופרי נ' פרלמן, פ"ד מה(1) 600 כמצוטט בע"א 7210/96 עזבון המנוח משה גרינברג ז"ל נ' מנחם גצל גרינברג, סעיף 18
↑  ע"א 122/86, פ"ד מד(1) 738
↑  ע"א 4660/94 היועץ המשפטי לממשלה נ' לישיצקי משה, סעיף 40
↑  ע"א 4660/94 היועץ המשפטי לממשלה נ' לישיצקי משה, סעיף 51
↑  דנ"א 1068/00 משה לישיצקי נ' היועץ המשפטי לממשלה
↑  ע"א 4660/94 היועץ המשפטי לממשלה נ' לישיצקי משה
קונואיד ישר

קונואיד ישר כמשטח ישרים. התרשים מציג קונואיד ישר, שפונקציית הגובה שלו היא: h(u)=2sin(u).
אנימציה של בניית קונואיד ימני
בגאומטריה, קונואיד ישר, הוא משטח ישרים וקונואיד שצירו מאונך למישור המכוון. פועל יוצא מכך הוא, שגם כל הקווים היוצרים של הקונואיד הישר מאונכים לצירו. המשוואה הפרמטרית של קונואיד ישר במערכת צירים קרטזית תלת־ממדית, כאשר ציר ה-z הוא ציר הקונואיד, היא מהצורה:
כאשר h(u) היא פונקציית הגובה של הקונואיד. דוגמאות אחרות לקונואיד ישר הן:
משטח בורגי:  x=v\cos u,y=v\sin u,z=cu.\,
מטריית וויטני:  x=vu,y=v,z=u^{2}.\,
הקונואיד של פלוקר:  x=v\cos u,y=v\sin u,z=c\sin nu.\,
פרבולואיד היפרבולי:  x=v,y=u,z=uv\, (כאשר ציר ה-x וה-y הם הצירים של הקונואיד)
קורפוס הפאנצר ה-41 (ורמאכט)

| --- | --- |

 פרטים
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  קורפוס
 אירועים ותאריכים
 תקופת הפעילות:  24 בפברואר 1940 – 8 במאי 1945 (5 שנים)
 מלחמות:  מלחמת העולם השנייה המערכה על צרפת  המערכה בבלקן  מבצע ברברוסה  הקרב על מוסקבה  קרב קורסק  מבצע בגרטיון  מבצע פרוסיה המזרחית
 פיקוד
 מפקדים
קורפוס הפאנצר ה-41 (בגרמנית: XXXXI. Panzerkorps) היה קורפוס שריון של הורמאכט במהלך מלחמת העולם השנייה.
היסטוריה > הקמת הקורפוס

הקורפוס הוקם ב-24 בפברואר 1940 בשם "הקורפוס ה-41", והועמד תחת פיקוד גאורג-הנס ריינהרדט, ופעילותו המבצעית הראשונה הייתה במסגרת קבוצת ארמיות A במערכה על צרפת ועל ארצות השפלה.
היסטוריה > המערכה על צרפת

ריינהרדט פיקד על הקורפוס במהלך המערכה על צרפת כחלק מקבוצת הפאנצר קלייסט במסגרת קבוצת ארמיות A. במערכה על צרפת כלל הקורפוס את דיוויזיית הפאנצר השישית, דיוויזיית הפאנצר השמינית, והדוויזייה הממונעת השנייה.
הקורפוס השתתף בהבקעת המגננה הצרפתית דרך יער הארדנים אל מעבר לנהר המאס, וחצה את המאס בין ה-13 במאי ל-15 במאי ליד העיירה מונתארם. ריינהרדט היה אחד מבין שלושת מפקדי השריון שהיוו את חוד החנית של הכוח המבקיע, וביססו את ראשי הגשר מעבר למאס. לאחר חציית המאס המשיכו כוחותיו של ריינהרדט אל תעלת למאנש, ולאחר מכן לחם הקורפוס במהלך מבצע מקרה אדום, כחלק מהארמייה ה-12 במסגרת קבוצת ארמיות A. לאחר נפילת צרפת המתין הקורפוס לקבלת פקודת צליחת התעלה במבצע ארי הים, אך בשל כישלון הלופטוואפה בקרב על בריטניה הפקודה מעולם לא הגיעה.
היסטוריה > המערכה בבלקן

באביב 1941 השתתף הקורפוס בפיקודו של ריינהרדט במערכה בבלקן, כחלק מארמיית הפאנצר הראשונה, ואף לחם במהלך המערכה על יוון.
במערכה בבלקן כלל הקורפוס את דיוויזיית האס אס השנייה ואת דיוויזיית גרוסדויטשלנד.
היסטוריה > מבצע ברברוסה

במהלך מבצע ברברוסה, לחם הקורפוס כחלק מארמיית הפאנצר הרביעית במסגרת קבוצת ארמיות צפון. במהלך מבצע ברברוסה, הורכב הקורפוס  מדיוויזיית הפאנצר ה-1, דיוויזיית הפאנצר ה-6, הדיוויזיה ה-269 והדיוויזיה הממונעת ה-36.
הקורפוס השתתף בכיבוש המדינות הבלטיות והגיע עד לנינגרד, צפונה יותר מכל כוח גרמני אחר. ב-5 בספטמבר 1941 מונה אוטו-ארנסט אוטנבאכר למפקד הקורפוס, וב-13 באוקטובר מונה כמחליפו ולטר מודל, שפיקד על הקורפוס במהלך הקרב על מוסקבה, כחלק מארמיית הפאנצר השלישית במסגרת קבוצת ארמיות מרכז. ב-15 בינואר 1942 מונה יוזף הרפה למפקד הקורפוס, וב-10 ביולי 1942 הוסב הקורפוס לקורפוס פאנצר.
היסטוריה > החזית המזרחית

במהלך 1942–1943 לחם הקורפוס במסגרת ארמיית הפאנצר השנייה והארמייה התשיעית לסירוגין, והשתתף במבצעים נגד הפרטיזנים. בקיץ 1943 לחם הקורפוס בפיקודו של הרפה בקרב קורסק, כחלק מהארמייה התשיעית במסגרת קבוצת ארמיות מרכז. ב-15 באוקטובר 1943 מונה הלמוט ויידלינג למפקד הקורפוס, ופיקד עליו במהלך מבצע בגרטיון, שבו הושמד הקורפוס לחלוטין, והקימו מחדש על בסיס מפקדת הקורפוס ששרדה. בחורף 1945 לחם הקורפוס במהלך מבצע פרוסיה המזרחית, ובמרץ נשלח הקורפוס להילחם כנגד בעלות הברית בחזית המערבית. ב-10 באפריל 1945 מונה ונד פון ויטרסהיים למפקד הקורפוס, וב-19 באפריל החליפו רודולף הולשטה, שפיקד על הקורפוס עד סוף המלחמה.
מפקדים

גאורג-הנס ריינהרדט (24 בפברואר 1940 - 5 באוקטובר 1941)
אוטו-ארנסט אוטנבאכר (5 באוקטובר 1941 - 13 באוקטובר 1941)
ולטר מודל (13 באוקטובר 1941 - 15 בינואר 1942)
יוזף הרפה (15 בינואר 1942 - 15 באוקטובר 1943)
הלמוט ויידלינג (15 באוקטובר 1943 - 31 בינואר 1944)
אהרנפריד בגה (1 בפברואר 1944 - 10 במרץ 1944)
הלמוט ויידלינג (10 במרץ 1944 - 20 ביוני 1944)
אדמונד הופמייסטר (20 ביוני 1944 - 1 ביולי 1944)
הלמוט ויידלינג (1 ביולי 1944 - 20 ביולי 1944)
הלמוט ויידלינג (13 באוגוסט 1944 - 10 באפריל 1945)
ונד פון ויטרסהיים (10 באפריל 1945 - 19 באפריל 1945)
רודולף הולשטה (19 באפריל 1945 - 8 במאי 1945)
סדר הכוחות לאורך המלחמה > המערכה על צרפת

במערכה על צרפת כלל הקורפוס את היחידות הבאות:
דיוויזיית הפאנצר ה-6
דיוויזיית הפאנצר ה-8
הדיוויזיה הממונעת ה-2
סדר הכוחות לאורך המלחמה > המערכה בבלקן

במערכה בבלקן כלל הקורפוס את היחידות הבאות:
דיוויזיית האס אס ה-2
הרגימנט הממונע גרוסדויטשלנד
סדר הכוחות לאורך המלחמה > מבצע ברברוסה

במהלך מבצע ברברוסה כלל הקורפוס את היחידות הבאות:
דיוויזיית הפאנצר ה-1
דיוויזיית הפאנצר ה-6
הדיוויזיה ה-269
הדיוויזיה הממונעת ה-36
סדר הכוחות לאורך המלחמה > הקרב על מוסקבה

במהלך הקרב על מוסקבה כלל הקורפוס את היחידות הבאות:
דיוויזיית הפאנצר ה-1
הדיוויזיה הממונעת ה-14
הדיוויזיה הממונעת ה-36
הדיוויזיה ה-6
סדר הכוחות לאורך המלחמה > קרב קורסק

במהלך קרב קורסק כלל הקורפוס את היחידות הבאות:
דיוויזיית הפאנצר ה-18
הדיוויזיה ה-86
הדיוויזיה ה-292
סדר הכוחות לאורך המלחמה > מבצע בגרטיון

במבצע בגרטיון כלל הקורפוס את היחידות הבאות:
הדיוויזיה ה-35
הדיוויזיה הממונעת ה-36
הדיוויזיה ה-129
סדר הכוחות לאורך המלחמה > מבצע פרוסיה המזרחית

במבצע פרוסיה המזרחית כלל הקורפוס את היחידות הבאות:
מפקדת הדיוויזיה ה-605
הדיוויזיה ה-56
צוות קרב מהדיוויזיה ה-170
קסם של בית

| --- | --- |

 בימוי:  בן סטאסן ג'רמי דגרוסון
 הופק בידי:  Adrian Politowski, Gilles Waterkeyn, בן סטאסן 
 תסריט:  בן סטאסן ג'יימס פלין דומיניק פריס
 מדבבים:  בריאן ברוזי דאג סטון שאנל גריי ג'ורג' באביט
 מדבבים בעברית:  נדב ירושלמי (רעם) אלברט כהן (לורנס) עינת אזולאי (מגי) יגאל שדה (ג'ק)
 מוזיקה:  רמין ג'וואדי 
 מדינה:  בלגיה בלגיה
 חברת הפקה:  nWave Pictures, StudioCanal 
 חברה מפיצה:  פורום הונגריה, נטפליקס 
 שיטת הפצה:  וידאו על פי דרישה 
 הקרנת בכורה:  ישראל 3 ביולי 2014 בלגיה 25 בדצמבר 2013
 משך הקרנה:  85 דקות
 שפת הסרט:  צרפתית אנגלית
 סוגה:  סרט פנטזיה, קומדיה 
 הכנסות באתר מוג'ו:   houseofmagic
 www.lemanoirmagique.fr
 דף הסרט ב־IMDb
 
קסם של בית (בצרפתית: Le Manoir Magique, "הארמון הקסום") הוא סרט קולנוע בלגי משנת 2013. את הסרט ביימו בן סטאסן וג'רמי דגרוסון, והוא יצא לאקרנים בישראל ב-3 ביולי 2014.
תקציר העלילה

חתול ג'ינג'י קטן בשם רעם הלך לאיבוד. הוא נמצא הרחק מביתו והוא מחפש מחסה מן הסופה. הוא מוצא את עצמו בבית מסתורי בו חי לורנס עם בעלי חיים, רובוטים וצעצועים עם כישרונות יוצאי דופן. ביניהם יש את ג'ק הארנב ומגי העכברית שרוצים רק דבר אחד – לגרש את רעם. כשלורנס מאושפז בעקבות תאונה לה גרם ג'ק, האחיין שלו מנצל את ההזדמנות והציע את הבית למכירה. זה לא מוצא חן בעיני שאר המתגוררים בבית והם עובדים יחד על מנת להגן על הבית ולמנוע את הצלחת העסקה.
קריאטינין

| --- | --- |

 
 שם סיסטמטי:  2-Amino-1-methyl-1H-imidazol-4-ol
 שמות נוספים:  2-Amino-1-methylimidazol-4-ol
 כתיב כימי:  C₄H₇N₃O 
 מסה מולרית:  113.058911861 גרם/מול
 מראה:  לבן קריסטל
 מספר CAS:  60-27-5
 צפיפות:  1.09 g cm−3 גרם/סמ"ק
 מסיסות:  1 מתוך 12
 טמפרטורת היתוך:  300 °C   573.15 K
 חומציות:  12.309 ‏pKa
 בסיסיות:  1.688 ‏pKb
 
קראטינין (Creatinine) הוא תוצר של פירוק קריאטין פוספט בשריר.
הקריאטינין מיוצר בשיעור קבוע בגוף. מהדם הוא מסונן לנפרונים שבכליות וכמעט שאינו נספג מחדש, כך שרובו מופרש בשתן. מכיוון שכמותו מופרשת דרך השתן בצורה קבועה, הוא משמש למדידת תפקוד כליות. על ידי בדיקת ריכוז הקריאטינין בדם ובשתן (או מדידת ריכוזו בדם בלבד ושימוש בנוסחה הלוקחת בחשבון מדדים כגון גיל, משקל גוף ומין ביולוגי) ניתן לקבל אינדיקציה לגבי קצב הסינון לפקעיות הנפרונים. פינוי הקריאטנין התקין (ומכאן גם ערך הפילטרציה הגלומרולרית) הוא בין 100 ל-120 מ"ל לדקה.
ראו גם

בדיקת שתן
קטורה אורג'י

| --- | --- |

 לידה:  5 במרץ 1996 (בת 28) הובוקן, ניו ג'רזי
 מידע כללי
 מדינה:  ארצות הברית
 השכלה:  אוניברסיטת ג'ורג'יה  Mount Olive High School 
 משקל:  61 ק"ג 
 גובה:  1.63 מטר
 ספורט
 ענף ספורט:  אתלטיקה
 תת-ענף:  קפיצה משולשת, קפיצה לרוחק
 הישגים
 שיאים אישיים:  משולשת: 14.92 מטר  רוחק: 6.85 מטר
 פרסים והוקרה:  גביע באוורמן (2018) 
 
קטורה אורג'י (באנגלית: Keturah Orji; נולדה ב-5 במרץ 1996) היא אתלטית אמריקאית, שיאנית ארצות הברית בקפיצה משולשת.